**ILP4WBL – Individualus požiūris ir individualus mokymosi planas Mokymuisi Darbo Vietoje (MDV): MDV kuratorių mokymai 2018-1-LV01-KA202\_047004**

2020 Liepa

**Kodėl svarbus individualus mokymosi planas?**

Individualus mokymosi planas (IMP) mokantis darbo vietoje (MDV) yra susijęs su valstybės pripažintomis kvalifikacijomis. Šių kvalifikacijų pagrindas yra mokymosi rezultatai, studento individualus mokymosi kelias ir skirtingi būdai, kaip pasiekti tų mokymosi rezultatų. Jis taip pat apima ir tai, ką studentas nori pasiekti ir kokie yra jo poreikiai siekiant žinių, įgūdžių ir kompetencijų. Reikia suprasti, kad besimokantieji turi skirtingus poreikius ir tie poreikiai gali nuolat keistis.

Profesinio mokymo kelyje, kad geriau suderinti besimokančiojo poreikius, individualus mokymosi planas turi būti rengiamas kiekvienam studentui atskirai. Kad užtikrinti plano įgyvendinimą, jį reikia aptarti su visomis susijusiomis pusėmis – profesinės mokyklos kuratoriumi, įmonės kuratoriumi ir studentu. Studentų pakvietimas dalyvauti rengiant jų IMP, leidžia pasiskirstyti atsakomybes ir aktyviai dalyvauti mokymosi procese nuo pradžios iki pabaigos. Studentai pradeda jausti poreikį mokytis, nes mokymosi rezultatai tampa jų pačių asmeniniais tikslais ir jie patys jaučia atsakomybę ir kontrolę dėl savo mokymosi. Todėl IMP yra svarbus elementas kuriant efektyvią MDV sistemą, kur studentai tampa mokymo – mokymosi proceso partneriais, o ne pasyviais paslaugos gavėjais.

Yra ypatingai svarbu parengti profesinio mokymo kuratorius ir įmonių kuratorius, kad įgyvendinti individualų požiūrį, nes tai reikalauja glaudesnio profesinio bendradarbiavimo tarp kuratorių ir besimokančiųjų.

**ŽVILGSNIS ATGAL**

**ILP4WBL pradeda baigiamąjį projekto įgyvendinimo etapą**

ILP4WBL, dviejų metų Erasmus+ Strateginių partnerysčių projektas, kurio tikslas suteikti ir sustiprinti profesinių mokyklų mokytojų ir MDV kuratorių įgūdžius taikant individualų požiūrį ir individualų mokymosi planą mokantis darbo vietoje, skatinant jų integraciją ir pasiūlant paramą ir priemones, pradeda baigiamąjį įgyvendinimo etapą.

ILP4WBL išdidžiai pristato šiuos iki šiol pasiektus etapus:

**Projekto konsorciumo susitikimas**

ILP4WBL projektinės partnerystės pagrindas yra bendros pastangos pasidalinti kokybiškais rezultatais, kurie buvo pristatomi ir aptariami tiesioginiuose susitikimuose. Jau buvo surengti trys projekto susitikimai Rygoje (LV), Kaune (LT) ir Espoo (FI). Tinkamai pasirinktas susitikimų laikas paskatino partnerius pasidalinti projekto rezultatais, veiklų ir diskusijų planais, supažindinti partnerius su naujausias pasikeitimas nacionalinėse profesinio mokymo sistemose. Diskusijos su įvairių lygių organizacijų atstovais ILP4WBL projekto partnerystėje pritaikant panašius požiūrius mokantis darbo vietoje, paskatino bendradarbiavimą tarp Baltijos Jūros regiono šalių.

**Mokymo programa Profesinių mokyklų kuratoriams apie individualų požiūrį IP/IMP ir mokymai Suomijoje**

ILP4WBL siūlo šiuolaikišką mokymo programą „Individualus Požiūris (IP) ir Individualus Mokymosi Planas (IMP) Mokantis Darbo Vietoje (MDV)“ – taikoma tarptautiniams ir nacionaliniams Profesinių Mokyklų (VET)/ MDV kuratoriams.

Programa buvo išbandyta keturių dienų mokymuose 2019 metų spalio mėnesį Espoo mieste, Suomijoje. Mokymus palengvino Espoo Regiono Jungtinės Švietimo Institucijos instruktorių komanda, kuri pakvietė 24 konsorciumo partnerių institucijų iš Latvijos, Lietuvos ir Suomijos narius. Gauti atsiliepimai buvo pozityviai stulbinantys dėl turinio atitikimo, programos struktūros ir instruktorių pasirengimo. Dauguma dalyvių pabrėžė šiuos aspektus ir temas – individualias konsultacijas ir MDV vertinimą, praktinius metodus ir patarimus planavimui ir įgyvendinant IP, kaip ypatingai įtaigų ir naudingą atliekant mokomąją praktiką.

Apibendrinant galima teigti, kad mokymai buvo aukštos kokybės ir aktualaus turinio. Buvo išlaikytas teorinių ir praktinių komponentų balansas taikant individualų požiūrį mokantis darbo vietoje. Tarptautinės komandos diskusijos mokymų metu prisidėjo prie nuoseklaus požiūrio ir supratimo, kaip integruoti IMP/IP į esamą profesinio mokymo sistemą. Dalyvavusių kuratorių grupė užtikrins, kad ILP4WBL metodika būtų pasidalinta su atitinkamomis institucijomis nacionaliniu mastu.

**Mišrūs Profesinių mokyklų mokinių mobilumai LV-LT-FI**

Metų pradžioje 6 latvių, lietuvių ir suomių profesinių mokyklų mokiniai, ketinantys tapti staliumi, suvirintoju, mechanikos inžinieriumi, maitinimo paslaugų specialistu, šefu ir staliumi – dailide dalyvavo stažuotėse užsienyje. Parengtose darbo vietose WinNova ir Kalliohovi restorane Suomijoje, Dižozols Plus ir restorane Ferma Latvijoje, Peikko Lietuva ir Kauno technikos profesinio mokymo centre Lietuvoje buvo siekiama palyginti Individualius mokymo planus ir individualius požiūrius, iššūkius sudarant ir įgyvendinant individualius mokymo planus, pritaikant juos skirtingose šalyse. Taip pat buvo siekiama praktiškai pritaikyti kvalifikuotų kuratorių gebėjimą naudoti Individualų mokymosi planą ir individualų požiūrį mokant mokinius darbo vietose. Mobilumai vyko sėkmingai ir jų rezultatai bei dalyvių atsiliepimai atsispindės aprašymuose ir vaizdo reportažuose.

**Atvirųjų Mokymo Išteklių (AMI) kūrimas**

ILP4WBL partneriai surinko ir išplėtojo teorijos ir praktikos, taikant individualų požiūrį, atvirųjų mokymo išteklių komplektą. Internetiniuose šaltiniuose yra įvairių rūšių vaizdo ir metodologinė medžiaga, susijusi su IP įgyvendinimu mokantis darbo vietoje: planavimas, pasiruošimas, konsultavimas ir vertinimas darbe. AMI medžiaga yra prieinama internetinėje platformoje [www.qualityplacements.eu](http://www.qualityplacements.eu) , kur talpinama geros kokybės medžiaga MDV profesinių mokyklų ir įmonių kuratoriams, profesinių mokyklų vadovams, rūmams ir ES atstovams.

**ĮDOMŪS ATEITIES MĖNESIAI**

„ILP4WBL“ partnerystės projektas džiugiai pradeda paskutinį projekto etapą, kuriame numatyta šalyse partnerėse surengti sklaidos renginius, kuriuose įgyta patirtimi pasidalinsime su visuomene ir visais besidominčiais asmenimis. Renginiuose bus galimybė išsamiau sužinoti apie ILP4WBL projektą ir jo rezultatus:

**NACIONALINIAI SEMINARAI**

Partnerinės organizacijos surengs mokymo seminarus savo kolegoms ir visiems besidomintiems projekto rezultatais. Tai bus mokomieji seminarai, skirti partnerių organizacijoms, kolegoms iš kitų profesinių mokyklų ir kitiems suinteresuotiems asmenims. Seminarų metu MDV vadovai tobulins savo įgūdžius, mokysis, kaip parengti Individualius mokymo planus ir pritaikyti juos mokantis darbo vietoje.

Partnerinės institucijos Lietuvoje: Kauno technikos profesinio mokymo centras ir Kauno prekybos, pramonės ir amatų rūmai 2019 m. gruodžio 10 dieną surengė seminarą, kuriame dalyvavo 42 dalyviai.

**SKLAIDOS SEMINARAI IR BAIGIAMOJI KONFERENCIJA**

Sklaidos seminarai šalyse partnerėse ir baigiamoji konferencija Latvijoje bus platforma, kurioje dalinsimės sėkmės istorijomis ir pamokomis, išmoktomis projekto ILP4WBL įgyvendinimo laikotarpiu, bendrausime, diskutuosime ir keisimės projekto idėjomis su visais besidominčiais mokymusi darbo vietoje ir pameistryste.